# Atac a Charleroi de 2016

El 6 Agost de 2016, un home va atacar dues policies amb un matxet a Charleroi, Bèlgica, abans que fos abatut per un altre agent policial. L'atacant va cridar "Al·lahu àkbar" durant l'atac. El Primer ministre Charles Michel va dir que l'incident podria ser un atac terrorista, fent-lo el primer atac terrorista dins de Bèlgica des dels atemptats de Brussel·les del mes de març. L'Estat islàmic ha reclamat la responsabilitat dels fets. L'atacant era un home algerià de 33 anys que tenia antecedents criminals. Havia viscut a Bèlgica il·legalment des de 2012 fins que va ser abatut.

## Atac

Segons els informes de la policia i els investigadors belgues, l'atac va començar poc abans de les 4 p.m., quan el perpetrador es va apropar a dos agents de guàrdia en el punt de control davant de la seu policial, immediatament va treure un matxet de la bossa d'esports que portava i el va balancejar violentament colpejant els caps dels agents mentre cridava Al·lahu-àkbar. Un tercer agent que es trobava a prop dels fets va abatre l'assaltant.

## Perpetrador

Les autoritats belgues van difondre les inicials del perpetrador, K.B., però no van donar el seu nom.
S'havien emès dues ordres de deportació contra el perpetrador, però no s'havien executat perquè Algèria i Bèlgica no tenen cap acord diplomàtic pel que els ciutadans algerians puguin ser retornats a Algèria contra la seva voluntat. El perpetrador no havia passat a custòdia policial perquè Bèlgica té menys espai en les instal·lacions de detenció segura, que el nombre d'individus per als qui han estat emeses ordres de deportació.

## Investigació

El Ministre d'interior Jan Jambon va declarar que l'OCAM (Òrgan per Coordinació i Anàlisi d'Amenaces) està avaluant l'atac "per poder determinar si es tracta d'un acte de terrorisme." La seu d'un "allotjament social" (allotjament proporcionat pel govern), va ser visitada per la policia el vespre del dia de l'atac, continuant les indagacions l'endemà, per part d'una unitat d'investigació i d'una unitat d'artificiers de la policia federal. Le Soir va informar que un familiar de l'algerià vivia a la residència.

## Vegeu també

* Atemptats de Brussel·les de març de 2016

## Referències

* ↑ «Machete attack on police may be terrorism». Bloomberg Politics, 06-08-2016.
* ↑ «Two Police Wounded By Machete-Wielding Man». Sky News, 06-08-2016.
* ↑ «Machete attack outside police station leaves two Belgian officers injured as third officer shoots assailant dead». Daily Telegraph, 06-08-2016.
* ↑ «Belgian police attacker shot and killed in Charleroi». BBC News, 06-08-2016.
* 1 2 3 4 5 6 Lawrence, Norman «Belgium Launches Terror Investigation Into Charleroi Machete Attack». Wall Street Journal, 07-08-2016 [Consulta: 7 agost 2016].
* 1 2 «Belgium machete attacker was Algerian, say officials». BBC News Online, 07-08-2016.
* ↑ «Islamic State claims reponsibility for machete attack on Belgian police officers». The Guardian, 07-08-2016.
* ↑ «Isil claim machete attack on Belgian policewomen». The Telegraph, 07-08-2016.
* ↑ «Belgique : l'État islamique revendique l'attaque de Charleroi» (en francès). Le Figaro [Consulta: 8 agost 2016]. «Le ministre belge de l'Intérieur Jan Jambon a condamné sur Twitter «un acte ignoble» et précisé qu'une évaluation OCAM (Organe de coordination pour l'analyse de la menace) était en cours. Cette organisation est chargée de déterminer s'il s'agit d'un acte de terrorisme.»
* ↑ «Perquisition à Farciennes en lien avec l'attaque à la machette à Charleroi» (en francès). Le Soir [Consulta: 8 agost 2016]. «Une perquisition avait lieu dimanche soir à Farciennes dans un quartier de logements sociaux. L'habitation concernée, déjà visitée par les forces de l'ordre dans la nuit de samedi à dimanche, se trouve rue Ry de la Glacière. Une famille algérienne vit à cette adresse.»